
Előterjesztés
a Közgyűlés részére
A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 42. §-ának 2. pontja, valamint 67. § (2) bekezdése alapján a Fővárosi Közgyűlés át nem ruházható hatáskörébe tartozik – a Főpolgármester előterjesztése alapján – a Fővárosi Önkormányzat fenntartásában működő intézmények vezetőinek megválasztása, kinevezése, vezetői megbízásának joga.

Ennek értelmében a Fővárosi Közgyűlésnek az alábbiak tekintetében szükséges dönteni:

1. 	A Fővárosi Közgyűlés 198/2017. (II.22.) számú határozatában döntött a Fővárosi Önkormányzat Mozaik Gazdasági Szervezet (1134 Budapest, Róbert Károly körút 49-51.) intézményvezetői álláshelyének pályázati kiírásáról.

A pályázati kiírás a közalkalmazottak jogállásáról szóló 1992. évi XXXIII. törvényben (a továbbiakban: Kjt.) meghatározott helyen és módon lett közzé téve (NKI honlapján és a Budapest portálon, valamint kifüggesztésre került a Hivatal Ügyfélszolgálati Irodáján). A pályázat beadási határideje 2017. március 30. volt. A határidő lejártáig 3 db pályázat érkezett be, mindegyik érvényes. A pályázatok teljes iratanyaga megtekinthető a Humán Erőforrás Menedzsment Főosztályon (III. emelet 441. iroda).

A 199/2017. (II.22.) számú Közgyűlési határozat szerint a Mozaik Gazdasági Szervezet (1134 Budapest, Róbert Károly körút 49-51.) intézményvezetői pályázatának elbírálására felkért szakmai bizottság tagjai a következő szakemberek voltak:

· Nagyné Varga Melinda, Kulturális, Turisztikai, Sport, Köznevelési és Szociálpolitikai Főosztály
· Bálintné Fecske Marianna, Kulturális, Turisztikai, Sport, Köznevelési és Szociálpolitikai Főosztály
· Gálné dr. Póth Borbála, Kulturális, Turisztikai, Sport, Köznevelési és Szociálpolitikai Főosztály
· Kapdebo Ágnes, Humán Főpolgármester-helyettesi Iroda
· dr. Szemenyei László, Pénzügyi Főpolgármester-helyettesi Iroda



Javasolom a beérkezett pályázatokat és a szakmai bizottság véleményét is figyelembe véve a pályázat eredménytelenné nyilvánítását és új pályázat kiírását.

A Kjt. 20/B. § (1) bekezdése szerint magasabb vezetői beosztás ellátására pályázatot kell kiírni, melyet a megbízási jogkör gyakorlója ír ki. A pályázati feltételeket, illetve az intézmény vezetésére irányuló magasabb vezetői beosztás ellátásához szükséges képesítési követelményeket a Kjt. 20/A. §-a, valamint az államháztartásról szóló törvény végrehajtásáról szóló 368/2011. (XII.31.) Korm. rendelet (továbbiakban Ávr.) tartalmazza. A pályázati kiírást 1. mellékletként csatoljuk.

A Mozaik Gazdasági Szervezet (1134 Budapest, Róbert Károly körút 49-51.) intézményvezetői álláshelyére beérkezett pályázatok véleményezésére a korábbi pályázattal megegyezően, az alábbi szakembereket javasolom felkérni:

· Nagyné Varga Melinda, Kulturális, Turisztikai, Sport, Köznevelési és Szociálpolitikai Főosztály
· Bálintné Fecske Marianna, Kulturális, Turisztikai, Sport, Köznevelési és Szociálpolitikai Főosztály
· Gálné dr. Póth Borbála, Kulturális, Turisztikai, Sport, Köznevelési és Szociálpolitikai Főosztály
· Kapdebo Ágnes, Humán Főpolgármester-helyettesi Iroda
· dr. Szemenyei László, Pénzügyi Főpolgármester-helyettesi Iroda

2. 	A Fővárosi Közgyűlés 239/2017. (IV.05.) számú határozatában döntött a Fővárosi Állat- és Növénykert főigazgatói álláspályázatának kiírásáról. A beérkezett pályázatokat véleményező szakmai bizottságba 240/2017. (IV.05.) számú határozatával a tagokat felkérte, melyben a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére tárgyú 150/1992.(XI.20.) Korm. rendelet 7. § (6) bekezdése alapján a bizottság tagja a reprezentatív szakszervezet által delegált tag is. A reprezentatív szakszervezet részéről a Közgyűjteményi és Közművelődési Dolgozók Szakszervezetének titkára dr. Vincze Zoltán került felkérésre. Az FPH016/971-5/2017. számon érkezett főigazgatói tájékoztatás szerint dr. Vincze Zoltán közalkalmazotti jogviszonya a Fővárosi Állat- és Növénykertben felmentéssel, azonnali hatállyal megszűnt. Erre tekintettel javaslom a bizottsági tagságra Benyó András titkár-helyettes felkérését.


Kérem a Tisztelt Fővárosi Közgyűlést, hogy az előterjesztést megtárgyalni és a határozati javaslatokat elfogadni szíveskedjen. 

Határozati javaslat

A Fővárosi Közgyűlés úgy dönt, hogy:


a Mozaik Gazdasági Szervezet (1134 Budapest, Róbert Károly körút 49-51.) intézményvezetői pályázatát eredménytelenné nyilvánítja és új pályázatot ír ki a korábbival megegyező szakmai tartalommal.

határidő:	2017. május 15.
felelős: 	főpolgármester




A Mozaik Gazdasági Szervezet (1134 Budapest, Róbert Károly körút 49-51.) intézményvezetői álláshelyére beérkezett pályázatok véleményezésére a Kjt. 20/A. §-a alapján a következő szakembereket javaslom felkérni, a korábbi szakmai bizottsággal megegyezően:

· Nagyné Varga Melinda, Kulturális, Turisztikai, Sport, Köznevelési és Szociálpolitikai Főosztály
· Bálintné Fecske Marianna, Kulturális, Turisztikai, Sport, Köznevelési és Szociálpolitikai Főosztály
· Gálné dr. Póth Borbála, Kulturális, Turisztikai, Sport, Köznevelési és Szociálpolitikai Főosztály
· Kapdebo Ágnes, Humán Főpolgármester-helyettesi Iroda
· dr. Szemenyei László, Pénzügyi Főpolgármester-helyettesi Iroda

határidő:	azonnal
felelős: 	főpolgármester




a Fővárosi Állat- és Növénykert főigazgatói pályázatára beérkezett pályázatokat véleményező szakmai bizottságba a reprezentatív szakszervezet részéről Benyó András szakszervezeti-titkár-helyettest kéri fel.

határidő:	azonnal
felelős: 	főpolgármester

Határozathozatal módja: Az 1. -3. sz. határozat meghozatalához minősített szavazattöbbség szükséges.

Budapest, 2017. április „    ”
	


	Tarlós István
főpolgármester





	Láttam:

	Sárádi Kálmánné dr.
főjegyző

